Lav et referat af nedenstående tekst:

Tekst:
62-årige Lynge Jakobsen, kendt som mr. AaB, stopper som sportsdirektør pr. 30. juni efter eget ønske. - Både økonomisk og sportsligt ser det efter to-tre meget svære år bedre ud end længe, og det varmer selvfølgelig mit AaB-hjerte. Lige præcis derfor har jeg efter grundige overvejelser vurderet, at tidspunktet var det rigtige, og jeg har det godt i maven med beslutningen, siger Lynge Jakobsen. Lynge startede som sportschef i AaB i 1996. For cirka et år siden blev han forfremmet til overordnet direktør, da Poul Sørensen stoppede fra nævnte stilling. - Lynge har meddelt os sin beslutning, som vi har måttet konstatere, ikke står til at ændre. Hvad Lynge har betydet og betyder for AaB er selvfølgelig enormt, men vi respekterer hans beslutning om at stoppe efter 17 år som uvurderlig frontfigur i AaB, siger bestyrelsesformand Finn V. Nielsen. Blandt Lynges største meritter kan nævnes DM-guld til AaB i både 2008 og 1999. AaB meddeler, at de allerede er begyndt med at lede efter Lynges afløser.

Referat:
Direktør Lynge Jakobsen stopper efter eget ønske i AaB til sommer efter næsten 17 år på posten.